Baba sterf na botsing in KaapstadFoto: ER24 Volgens paramedici van ER24 was die baba, van tussen 14 en 24 maande, reeds dood toe hulle op die toneel aangekom het. ŉ 7-jarige seun het ernstige kopbeserings opgedoen en is in ŉ kritieke toestand na ŉ nabygeleë hospitaal vervoer. Die kinders se ma is nie ernstig beseer in die ongeluk nie. Die bestuurder van een van die ander voertuie het ernstige nek- en rugbeserings opgedoen terwyl sy passasier snye en kneusplekke opgedoen het. Al drie die voertuie is erg beskadig in die botsing. Die oorsaak van die botsing is nog nie duidelik nie en sal verder ondersoek word.